Source: https://www.varsinais-suomi.fi/fi/?option=com_content&view=article&id=218:turun-kaupunkiseudun-kaava-asiakirjat&catid=77
Timestamp: 2020-02-23 13:17:12+00:00
Document Index: 7085728

Matched Legal Cases: ['kko\n', 'kko\n', 'kko ', 'kko ', 'kko ', 'kko ', 'kko ', 'kko ']

Turun kaupunkiseudun maakuntakaava
Maakuntavaltuusto hyväksyi Turun kaupunkiseudun maakuntakaavaehdotuksen kokouksessaan 25.11.2002 ja päätti lähettää kaavan Ympäristöministeriön vahvistettavaksi. Valtuuston päätöksestä jätettiin ministeriöön seitsemän valitusta.
Ympäristöministeriö vahvisti Turun kaupunkiseuseudun maakuntakaavan 23.8.2004 lukuun ottamatta osaa Turun lentoaseman pohjoispuolisesta teollisuustoimintojen aluevarauksesta, Koivuluodon ja Kallanpään alueiden virkistysaluevarauksia sekä Heikkilän kasarmialueen virkistysaluevarausta ja ulkoilureittiä. Samalla ympäristöministeriö vahvisti Varsinais-Suomen seutukaavan kumoamisen muilta kuin edellä vahvistamatta jätetyiltä osin.
Vahvistamispäätöksen yhteydessä Ympäristöministeriö määräsi maankäyttö- ja rakennuslain 201 §:n perusteella maakuntakaavan tulemaan voimaan ennen kuin se on saanut lainvoiman.
Turun kaupunkiseudun maakuntakaava-alueen muodostavat Naantali, Raisio, Turku, Kaarina, Rusko ja Paimio. Maakuntakaava korvaa alueelle aiemmin vahvistetut seutukaavat. Maakuntakaavassa korostuvat seutukaavoihin verrattuna vaatimukset yleispiirteisyydestä ja maakunnallisista tavoitteista. Kaava on aiempaa enemmän ilmaus maakunnan poliittisesta tahdosta ohjata ja suunnitella alueensa maankäyttöä osana maakunnan muuta kehitystyötä.
Kaavatyötä ohjasi Varsinais-Suomen liiton suunnittelu- ja ympäristötoimikunnan ohella erillinen toimikunta, joka oli koottu alueen kuntien edustajista.
Turun kaupunkiseudun maakuntakaavan
Vahvistettu maakuntakaavakartta
Kaavaselostus ilman kuvia
Ympäristöministeriön vahvistamispäätös
Teemakartat:
01 Muinaismuistot
02 Suojeltavat rakennetun ympäristön kokonaisuudet
02a Turun keskustan suojeltavat rakennetun ympäristön kokonaisuudet
02b Ruissalon suojeltavat rakennetun ympäristön kokonaisuudet
02c Naantalin keskustan suojeltavat rakennetun ympäristön kokonaisuudet
03 Luontokohteet
04a Yhdyskuntatekninen huolto
04b Energiahuolto
05 Liikenneverkko
06a Kaupan palveluverkko
06b Maankäyttö ja aluerakenne
06c Maankäytön aluevarausvertailu
07 Virkistysalueet
Muinaismuisto-, rakennussuojelu- ja luontokohteisiin liittyvät taulukot (pdf):
01 Taulukko muinaismuistoista
02 Taulukko suojeltavista rakennetun ympäristön kokonaisuuksista
02a Taulukko Turun keskustan suojeltavista rakennetun ympäristön kokonaisuuksista
02b Taulukko Ruissalon suojeltavista rakennetun ympäristön kokonaisuuksista
02c Taulukko Naantalin keskustan suojeltavista rakennetun ympäristön kokonaisuuksista
03 Taulukko luontokohteista
Tiivistelmä ehdotuksesta jätetyistä muistutuksista ja annetuista lausunnoista sekä niihin laaditut vastineet.